Летището е открито на 10 септември 1932 година. Първоначално, то е било предназначено за военновъздушните сили на холандската държава поради нарастващите опасения за военен конфликт с Германия. Летището, което първо било наименувано Vliegveld Welschap, било завзето от немските военни сили по време на Битката за Нидерландия и преименувано на Fliegerhorst Eindhoven, повторно използвано, но от Германия. Аеродромът бил разширен и подобрен от немската държава, като били построени 3 павирани писти, няколко хангара и допълнителни постройки.